**Záznam**

**z 15. zasadnutia Legislatívnej rady vlády Slovenskej republiky v VII. volebnom období konaného 13. decembra 2016**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedla Monika Jankovská, podpredsedníčka Legislatívnej rady vlády SR.

Legislatívna rada prerokovala jednotlivé body programu a uzniesla sa na týchto záveroch:

1. Návrh zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov (č. m. 37021/2016)

/Pokračovanie zo 14. rokovania legislatívnej rady vlády SR zo dňa 6. 12. 2016./

Legislatívna rada po prerokovaní príslušných nových znení niektorých bodov návrhu zákona, pre ktoré bolo rokovanie o  tomto návrhu zákona prerušené dňa 6.decembra 2016, odporučila predkladateľovi návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 582/2006 Z. z. o bezpečnostných požiadavkách na osobné lode v znení nariadenia vlády Slovenskej republiky č. 452/2010 Z. z. (č. m. 38133/2016)

Legislatívna rada po prerokovaní tohto návrhu nariadenia vlády odporučila návrh schváliť v predloženom znení.

1. Návrh nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov   
   Legislatívna rada po prerokovaní tohto návrhu nariadenia vlády odporučila návrh schváliť v predloženom znení.
2. Návrh nariadenia vlády Slovenskej republiky, ktorým sa ustanovujú zvýšené stupnice platových taríf zamestnancov pri výkone práce vo verejnom záujme  
   Legislatívna rada po prerokovaní tohto návrhu nariadenia vlády odporučila návrh schváliť v predloženom znení.
3. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 384/2006 Z. z. o výške pracovnej odmeny a podmienkach jej poskytovania obvineným a odsúdeným v znení neskorších predpisov  
   Legislatívna rada po prerokovaní tohto návrhu nariadenia vlády odporučila návrh s pripomienkami schváliť.
4. Návrh zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (37407/2016)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh zákona, ktorým sa mení a dopĺňa zákon č. 9/2010 Z. z. o sťažnostiach v znení   
   neskorších predpisov (č. m. 38633/2016)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

8. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 420/2012 Z. z., ktorým sa ustanovuje národná tabuľka frekvenčného spektra v znení neskorších predpisov (č. m. 38657/2016)

Legislatívna rada po prerokovaní tohto návrhu nariadenia vlády odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh nariadenia vlády Slovenskej republiky o ustanovení stupnice platových taríf   
   príslušníkov Hasičského a záchranného zboru a príslušníkov Horskej záchrannej služby (č. m. 38881/2016)

Legislatívna rada po prerokovaní tohto návrhu nariadenia vlády odporučila návrh schváliť v predloženom znení.

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 755/2004 Z. z., ktorým sa ustanovuje výška neregulovaných platieb, výška poplatkov a podrobnosti súvisiace so spoplatňovaním užívania vôd v znení nariadenia vlády Slovenskej republiky č. 367/2008 Z. z. (č. m. 39398/2016)

Legislatívna rada po prerokovaní tohto návrhu nariadenia vlády odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh nariadenia vlády Slovenskej republiky, ktorým sa mení nariadenie vlády   
   Slovenskej republiky č. 299/2007 Z. z. o úprave osobných požitkov poskytovaných   
   duchovným cirkví a náboženských spoločností v znení neskorších predpisov (č. m.   
   39406/2016)

Legislatívna rada po prerokovaní tohto návrhu nariadenia vlády odporučila návrh schváliť v predloženom znení.

Lucia Žitňanská v. r.

podpredsedníčka vlády, ministerka spravodlivosti

a predsedníčka Legislatívnej rady vlády SR